

PROJEKTS uz 15.04.2025.

vēlamais datums izskatīšanai: IKSS komitejā 07.05.2025.

domē: 29.05.2025.

Sagatavotājs un ziņotājs: L.Strode

APSTIPRINĀTI

ar Ādažu novada pašvaldības domes 2025. gada 29. maija sēdes lēmumu (protokols Nr. xx § xx)

SAISTOŠIE NOTEIKUMI

Ādažos, Ādažu novadā

2025. gada 29. maijā **Nr.**«DOKREGNUMURS»

**Grozījumi Ādažu novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības līdzfinansējumu privātām vispārējās izglītības iestādēm”**

*Izdoti saskaņā ar Pašvaldību likuma*

*44. panta otro daļu*

1. Izdarīt Ādažu novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības līdzfinansējumu privātām vispārējās izglītības iestādēm” (Latvijas Vēstnesis, 2023., Nr.193) šādus grozījumus:
	1. papildināt ar jaunu 2.1 apakšpunktu:

“2.1 Līdzfinansējumu maksā par skolēniem līdz 24 gadu vecumam.”

* 1. izteikt 3.3. apakšpunktu šādā redakcijā:

“3.3. skolēna līdz 18 gadu vecumam un vismaz viena no viņa likumiskajiem pārstāvjiem vai skolēna no 18 gadu vecuma deklarētā dzīvesvietair pašvaldības administratīvajā teritorijā”.

* 1. izteikt 13. punktu šādā redakcijā:

“13. Pašvaldība veic norēķinus ar Iestādi katru mēnesi 10 darbdienu laikā no eRēķina, kas sagatavots atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību saņemšanas atbilstoši ārējos normatīvos aktos noteiktā mācību gada laikā.”

1. Noteikumi stājas spēkā ar 2025. gada 1. septembri.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Paskaidrojuma raksts

**Ādažu novada pašvaldības domes 2025. gada 29. maija saistošajiem noteikumiem Nr. \_\_ “Grozījumi Ādažu novada pašvaldības 2023. gada 28. septembra saistošajos noteikumos Nr. 28/2023 „Par pašvaldības līdzfinansējumu privātām vispārējās izglītības iestādēm*“***

|  |
| --- |
| **Paskaidrojuma raksta sadaļas un norādāmā informācija** |
| **1. Mērķis un nepieciešamības pamatojums**1.1. Saistošo noteikumu grozījumi (turpmāk – Noteikumi) nodrošina tiesisko regulējumu kārtībai, kādā Ādažu novada pašvaldība sedz licencētas vispārējās izglītības programmas izmaksas privātajām izglītības iestādēm.1.2. Atbilstoši [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 4. punktam pašvaldības funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. [Izglītības likuma](https://likumi.lv/ta/id/50759-izglitibas-likums) [17. panta](https://likumi.lv/ta/id/50759-izglitibas-likums#p17) trešās daļas 5. punkts nosaka, ka pašvaldība uz savstarpēja līguma pamata var piedalīties privāto izglītības iestāžu finansēšanā.1.3. [Pašvaldību likuma](https://likumi.lv/ta/id/336956-pasvaldibu-likums) [44. panta](https://likumi.lv/ta/id/336956-pasvaldibu-likums#p44) otrā daļa nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.1.4. Līdz šim Pašvaldības līdzfinansējums tika maksāts par 12 mēnešiem. Tā kā vasaras brīvlaika mēnešos skolas maksa netiek maksāta, tad pašvaldības ieskatā ir lietderīgi līdzfinansējumu maksāt atbilstoši ārējos normatīvos aktos noteiktā mācību gada laikā.1.5. Papildus, Noteikumos atšķirībā no iepriekšējā regulējuma, tiek precizēts, ka līdzfinansējumu maksā par skolēniem līdz 24 gadu vecumam, turklāt pilngadīgam skolēnam nav nepieciešams pārbaudīt vecāku deklarēto adresi. |
| **2. Fiskālā ietekme un pašvaldības budžetu.**Noteikumu īstenošanai netiek prognozēta papildu finansiālā ietekme uz pašvaldības budžetu. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**3.1. Sociālā ietekme būs šāda – Noteikumi būtiski neietekmēs mērķgrupu, uz kuru attiecināms tiesiskais regulējums: privātpersonām, kuru bērna un vismaz viena no viņa vecākiem vai likumiskā pārstāvja deklarētā dzīvesvieta ir Ādažu novada administratīvajā teritorijā un bērni apgūst licencētu vispārējās izglītības programmu privātās vispārējās izglītības iestādēs.3.2. Ietekme uz vidi – nav tiešas ietekmes uz vidi.3.3. Ietekme uz iedzīvotāju veselību – neietekmēs cilvēku veselību. 3.4. Ietekme uz uzņēmējdarbības vidi pašvaldības teritorijā – nav tiešas ietekmes uz uzņēmējdarbību. 3.5. Ietekme uz konkurenci – nav tiešas ietekmes uz konkurenci.  |
| **4. Ietekme uz administratīvajām procedūrām un to izmaksām**4.1. Institūcija, kurā Noteikumu piemērošanā var vērsties privātpersona, ir Centrālās pārvaldes Izglītības un jaunatnes nodaļa.4.2. Paredzētās administratīvo procedūru izmaksas – nav paredzētas. |
| **5. Ietekme uz pašvaldības funkcijām un cilvēkresursiem**Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci. |
| **6. Informācija par izpildes nodrošināšanu**Pašvaldības cilvēkresursi, kas tiks iesaistīti Noteikumu īstenošanā, ir Ādažu novada Valsts un pašvaldības vienotā klientu apkalpošanas centra darbinieki (veicot saņemto dokumentu apstrādi līguma slēgšanai), Izglītības un jaunatnes nodaļas darbinieki (organizējot Noteikumu izpildi), Juridiskās un iepirkumu nodaļas darbinieki (sagatavojot līgumus) un Grāmatvedības nodaļas darbinieki (izmaksājot līdzfinansējumu). Lēmuma apstrīdēšanas gadījumā – Administratīvo aktu strīdus komisija, kuras sastāvā ir deputāti, izpilddirektors un juristi. |
| **7. Prasību un izmaksu samērīgums pret ieguvumiem, ko sniedz mērķa sasniegšana**7.1. Noteikumi ir atbilstoši iecerētā mērķa sasniegšanas nodrošināšanai. 7.2. Pašvaldības izraudzītie līdzekļi ir leģitīmi un rīcība atbilst ārējiem normatīviem aktiem. |
| **8. Izstrādes gaitā veiktās konsultācijas ar privātpersonām un institūcijām**8.1. Noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).8.2. Konsultācijām tika izmantots šāds sabiedrības līdzdalības veids: pēc Noteikumu izskatīšanas domes Izglītības, kultūras, sporta un sociālajā komitejā, to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālā tīkla *Facebook* pašvaldības kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.8.3. Publikācijā noteiktajā termiņā – no 2025. gada 08. maija līdz 21. maijam iedzīvotāju priekšlikumi par Noteikumu projektu tika/netika saņemti.8.4. Cita veida saziņa un konsultācijas nav notikušas. |

Pašvaldības domes priekšsēdētāja K.Miķelsone